महाबलिपुरम
महाबलिपुरम के तट मन्दिर को दक्षिण भारत के सबसे प्राचीन मंदिरों में माना जाता है जिसका संबंध आठवीं शताब्दी से है। यह मंदिर द्रविड वास्तुकला का बेहतरीन नमूना है। यहां तीन मंदिर हैं। बीच में भगवान विष्णु का मंदिर है जिसके दोनों तरफ से शिव मंदिर हैं। मंदिर से टकराती सागर की लहरें एक अनोखा दृश्य उपस्थित करती हैं। इसे महाबलीपुरम का रथ मंदिर भी कहते है। इसका निर्माण नरसिंह बर्मन प्रथम ने कराया था। प्रांरभ में इस शहर को "मामल्लपुरम" कहा जाता था।
बीजापुर, राजस्थान
बीजापुर में सन् 313 ईसवी (सन् 370 विक्रमी) में बना श्री हथुण्डी राता महावीर मन्दिर है। यह मन्दिर पहले पार्श्वनाथ को समर्पित था। सन् 1278 ईसवी (1335 विक्रमी) में यहाँ एक 135 सेमी ऊँची पद्मासन करती हुई भगवान महावीर की लाल मूर्ति स्थापित करी गई। स्थानीय भाषा में "लाल" रंग को "राता" कहा जाता है, जिस से इस मन्दिर का नाम राता महावीर मन्दिर पड़ गया। चौथी शताब्दी की मूर्ति अभी भी मन्दिर में स्थापित है।